{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Odluke o obuhvatu i razvrstavanju jedinica lokalne samouprave koje stječu status brdsko-planinskog područja"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MIRO OPAČAK","ODLUKU","Prijedlog Odluke o obuhvatu i razvrstavanju jedinica lokalne samouprave koje stječu status brdsko-planinskog područja\nPrijedlozi i napomene s aspekta gluhih i nagluhih osoba\n1. Opći komentar\n\nPozdravlja se donošenje Odluke o obuhvatu i razvrstavanju jedinica lokalne samouprave (JLS) koje stječu status brdsko-planinskog područja, s ciljem poticanja ravnomjernog regionalnog razvoja i smanjenja negativnih demografskih i gospodarskih trendova.\n\nMeđutim, u Prijedlogu Odluke ne prepoznaju se specifične potrebe osoba s invaliditetom, posebno gluhih i nagluhih osoba koje žive u brdsko-planinskim područjima, a koje se zbog geografskih i infrastrukturnih ograničenja suočavaju s dodatnim preprekama u ostvarivanju prava i pristupu javnim uslugama.\n\n2. Prijedlog dopune – uključivanje kriterija socijalne uključenosti\n\nPrijedlog: Predlaže se da se pri razvrstavanju JLS u brdsko-planinska područja, kao dodatni kvalitativni kriterij, uzmu u obzir pokazatelji dostupnosti javnih usluga osobama s invaliditetom, uključujući gluhe i nagluhe osobe (npr. pristupačnost informacija, dostupnost tumača hrvatskog znakovnog jezika, digitalna dostupnost usluga).\n\nObrazloženje: Uključivanje socijalne dimenzije pridonijelo bi cjelovitijem pristupu razvoju područja i usklađivanju s načelima jednakosti i nediskriminacije.\n\n3. Prijedlog dopune – ciljane razvojne mjere\n\nPrijedlog: U obrazloženju Odluke ili pratećim provedbenim aktima predvidjeti da JLS sa statusom brdsko-planinskog područja imaju prioritet pri financiranju projekata koji unapređuju dostupnost javnih usluga gluhim i nagluhim osobama, uključujući:\n\nosiguravanje pristupačnih informacija i komunikacije\n\ndigitalizaciju usluga s prilagodbom za gluhe osobe\n\nsufinanciranje usluga tumača hrvatskog znakovnog jezika na lokalnoj razini\n\nObrazloženje: Gluhe osobe u brdsko-planinskim područjima često su dodatno izolirane zbog udaljenosti i slabije prometne povezanosti, stoga su ciljane mjere nužne za sprječavanje socijalne isključenosti.\n\n4. Prijedlog dopune – praćenje učinaka Odluke\n\nPrijedlog: Predlaže se uvođenje obveze praćenja učinaka statusa brdsko-planinskog područja na kvalitetu života osoba s invaliditetom, uključujući gluhe i nagluhe osobe, kroz redovita izvješća ili analize.\n\nObrazloženje: Praćenje bi omogućilo prilagodbu razvojnih politika stvarnim potrebama stanovništva te učinkovitije korištenje javnih sredstava.\n\n5. Zaključak\n\nUvažavanjem navedenih prijedloga Odluka o obuhvatu i razvrstavanju jedinica lokalne samouprave koje stječu status brdsko-planinskog područja doprinijela bi ne samo teritorijalnoj, već i socijalnoj ravnopravnosti, uz posebnu zaštitu prava i interesa gluhih i nagluhih osoba.","Nije prihvaćen","Poštovani,\nzahvaljujemo na dostavljenom komentaru. Istaknuta pitanja vezana uz položaj gluhih i nagluhih osoba u brdsko-planinskim područjima prepoznajemo kao vrijedan i relevantan doprinos raspravi, osobito u kontekstu osiguravanja ravnopravnog pristupa javnim uslugama te sprječavanja socijalne isključenosti.\n\nMeđutim, predmetnom Odlukom ne propisuju se posebne razvojne mjere za brdsko-planinska područja, već se jedinice lokalne samouprave sa statusom brdsko-planinskog područja razvrstavaju u skupine prema stupnju razvijenosti u skladu s Odlukom o razvrstavanju jedinica lokalne i područne (regionalne) samouprave prema stupnju razvijenosti („Narodne novine“, broj 3/24)."]
[2,"GRAD DRNIŠ","ODLUKU,\nII.","Grad Drniš i dijelovi njegova administrativnog područja neosnovano su izostavljeni iz obuhvata jedinica lokalne samouprave koje ostvaruju status brdsko-planinskog područja, iako ispunjavaju ključne geografske, demografske i fiskalne kriterije koji proizlaze iz Zakona o brdsko-planinskim područjima i ciljeva predmetne Odluke. Znatan dio administrativnog područja Grada Drniša nalazi se na izraženim brdskim i planinskim predjelima s nadmorskim visinama znatno iznad 300 metara, osobito u naseljima Štikovo (504 m), Lišnjak (428 m), Velušić (455 m), Siverić (422 m), Biočić (376 m), Miočić (395 m) i Tepljuh (334 m), koja imaju tipična obilježja planinskih naselja, uključujući nepovoljnu konfiguraciju terena, klimatske uvjete te slabiju prometnu i infrastrukturnu dostupnost.\n\nDemografski pokazatelji dodatno potvrđuju opravdanost uključivanja dijelova Grada Drniša u sustav brdsko-planinskih područja. Grad Drniš broji 6.276 stanovnika, pri čemu je u razdoblju između dva popisa izgubljeno oko 17 % stanovništva, a prosječna gustoća naseljenosti iznosi svega 17,67 stanovnika po km². U navedenim planinskim i brdsko-planinskim naseljima gustoća naseljenosti je višestruko niža te u pojedinim slučajevima iznosi tek nekoliko stanovnika po km².\n\nDobna struktura stanovništva upućuje na izraženu demografsku regresiju. Udio stanovništva starijeg od 65 godina iznosi oko 30 %, dok udio djece u dobi od 0 do 14 godina iznosi svega 11–12 %. Indeks starenja premašuje vrijednost 250, što znači da na 100 djece dolazi više od 250 osoba starijih od 65 godina, a ovi su pokazatelji u planinskim i brdsko-planinskim naseljima dodatno nepovoljniji, uz dugotrajno negativan prirodni prirast i smanjenu demografsku održivost.\n\nDodatno se ističe da je Grad Drniš korisnik pomoći fiskalnog izravnanja, što nedvojbeno potvrđuje ograničen fiskalni kapacitet i nedostatne vlastite prihode za financiranje zakonom propisanih funkcija i razvojnih potreba. Ovisnost o fiskalnom izravnanju u izravnoj je vezi s nepovoljnim prostornim i demografskim obilježjima, osobito u brdskim i planinskim naseljima s vrlo niskom gustoćom naseljenosti i izraženim starenjem stanovništva.\n\nS obzirom na navedeno, predlaže se provedba revizije važeće Odluke o utvrđivanju brdsko-planinskih područja, kao i revizije primijenjenih kriterija i obuhvata jedinica lokalne samouprave, kako bi se ispravila postojeća neujednačenost i nepravda prema jedinicama koje, unatoč ispunjavanju objektivnih i mjerljivih prostornih, demografskih i fiskalnih pokazatelja, nisu obuhvaćene statusom brdsko-planinskog područja. Takvom revizijom osigurao bi se ujednačen, transparentan i pravedan pristup, utemeljen na stvarnim obilježjima prostora i stanovništva, te omogućilo ravnopravno uključivanje administrativnog područja Grada Drniša, u II. skupinu jedinica lokalne samouprave koje ostvaruju status brdsko-planinskog područja.","Nije prihvaćen","Poštovani,\n\nzahvaljujemo na dostavljenom komentaru.\n\nZakonom o brdsko-planinskim područjima („Narodne novine“, br. 118/18; u daljnjem tekstu: Zakon) uređen je jedinstveni postupak utvrđivanja statusa te razvrstavanja jedinica lokalne samouprave koje mogu ostvariti status brdsko-planinskog područja.\n\nPredmetne izmjene Odluke ne odnose se na postupak utvrđivanja samog statusa brdsko-planinskog područja, već isključivo na razvrstavanje jedinica lokalne samuprave koje već imaju utvrđeni status brdsko-planinskog područja po skupinama u skladu s Odlukom o razvrstavanju jedinica lokalne i područne (regionalne) samouprave prema stupnju razvijenosti („Narodne novine“, br. 3/24)."]
[3,"ANTE NOGALO","ODLUKU,\nII.","Grad Makarska je nepravedno i neosnovano izostavljen iz statusa brdsko-planinskog područja, a isključuje ga samo Demografski kriterij tj. gustoća naseljenosti je veća od 20 stanovnika po kilometru kvadratnom.  \n\n\n\n\nMeđutim, 70.29% administrativnog područja Grada Makakarske se nalazi iznad 300 metara nadmorske visine i na te 2/3 područja živi niti 1% stanovništva - te je gustoća naseljenosti na tom području 3 stanovnika po kilometru kvadratnom! \n\n\n\n\nPrema metodologiji iz stručne podloge, udio površine iznad 300 m veći od 50 % predstavlja snažan argument za BP status, što Makarska višestruko zadovoljava. \n\n\n\n\nSukladno članku 7. Zakona, status brdsko-planinskog područja može se dodijeliti i dijelovima jedinica lokalne samouprave, ako značajan dio njihovog teritorija ispunjava propisane kriterije, što je u potpunosti u skladu s metodologijom korištenom u „Stručnoj podlozi za utvrđivanje obuhvata brdsko-planinskih područja RH”.","Nije prihvaćen","Poštovani,\n\nzahvaljujemo na dostavljenom komentaru.\n\nZakonom o brdsko-planinskim područjima („Narodne novine“, br. 118/18; u daljnjem tekstu: Zakon) uređen je jedinstveni postupak utvrđivanja statusa te razvrstavanja jedinica lokalne samouprave koje mogu ostvariti status brdsko-planinskog područja.\n\nPredmetne izmjene Odluke ne odnose se na postupak utvrđivanja samog statusa brdsko-planinskog područja, već isključivo na razvrstavanje jedinica lokalne samuprave koje već imaju utvrđeni status brdsko-planinskog područja po skupinama u skladu s Odlukom o razvrstavanju jedinica lokalne i područne (regionalne) samouprave prema stupnju razvijenosti („Narodne novine“, br. 3/24)."]
[4,"ANTE NOGALO","ODLUKU,\nOBRAZLOŽENJE","Grad Makarska je nepravedno i neosnovano izostavljen iz statusa brdsko-planinskog područja, a isključuje ga samo Demografski kriterij tj. gustoća naseljenosti je veća od 20 stanovnika po kilometru kvadratnom.       \n\nMeđutim, 70.29% administrativnog područja Grada Makakarske se nalazi iznad 300 metara nadmorske visine i na te 2/3 područja živi niti 1% stanovništva - te je gustoća naseljenosti na tom području 3 stanovnika po kilometru kvadratnom!      \n\nPrema metodologiji iz stručne podloge, udio površine iznad 300 m veći od 50 % predstavlja snažan argument za BP status, što Makarska višestruko zadovoljava.      \n\nSukladno članku 7. Zakona, status brdsko-planinskog područja može se dodijeliti i dijelovima jedinica lokalne samouprave, ako značajan dio njihovog teritorija ispunjava propisane kriterije, što je u potpunosti u skladu s metodologijom korištenom u „Stručnoj podlozi za utvrđivanje obuhvata brdsko-planinskih područja RH”.","Nije prihvaćen","Poštovani,\n\nzahvaljujemo na dostavljenom komentaru.\n\nZakonom o brdsko-planinskim područjima („Narodne novine“, br. 118/18; u daljnjem tekstu: Zakon) uređen je jedinstveni postupak utvrđivanja statusa te razvrstavanja jedinica lokalne samouprave koje mogu ostvariti status brdsko-planinskog područja.\n\nPredmetne izmjene Odluke ne odnose se na postupak utvrđivanja samog statusa brdsko-planinskog područja, već isključivo na razvrstavanje jedinica lokalne samuprave koje već imaju utvrđeni status brdsko-planinskog područja po skupinama u skladu s Odlukom o razvrstavanju jedinica lokalne i područne (regionalne) samouprave prema stupnju razvijenosti („Narodne novine“, br. 3/24)."]